Boðað hefur verið til mótmælafundar á Austurvelli klukkan 14 í dag . Stjórnarskrárfélagið , Efling stéttarfélag , Öryrkjabandalagið , Samtök kvenna um nýja stjórnarskrá , Gegnsæi , samtök gegn spillingu , og hópur almennra borgara og félagasamtaka boða til mótmælafundarins . Ræðumenn á fundinum verða þau Sólveig Anna Jónsdóttir , formaður Eflingar , Atli Þór Fanndal blaðamaður , Þórður Már Jónsson lögmaður og Auður Önnu Magnúsdóttir , framkvæmdastjóri Landverndar . Þá mun hljómsveitin HATARI vera með tónlistaratriði . Kröfur mótmælenda eru þríþættar . Í fyrsta lagi er þess krafist að Kristján Þór Júlíusson sjávarútvegsráðherra segi af sér , í öðru lagi að Alþingi lögfesti nýja og endurskoðaða stjórnarskrá og í þriðja lagi að arður af nýtingu sameiginlegra auðlinda landsmanna renni í sjóði almennings . „ Almenningur í Namibíu er rændur af íslenskri stórútgerð . Almenningur á Íslandi er rændur arðinum af auðlindum sínum . Tugir milljarða eru færðir árlega í vasa stórútgerða sem ættu að renna í sjóði almennings til uppbyggingar samfélagsins , “ segir í tilkynningu frá skipuleggjendum mótmælanna . „ Óréttlætið þrífst í skjóli úreltrar stjórnarskrár og pólitískrar spillingar . Stjórnmálaflokkar standa auðsveipir gagnvart sérhagsmunum örfárra sem náð hafa heljartaki á þjóðlífinu í skjóli lögverndaðs arðráns og ofsagróða . Fjárhagsleg samskipti stórútgerða og stjórnmálamanna og stjórnmálaflokka þarf að rannsaka og skera upp herör gegn skattaskjólum og peningaþvætti . “